OpenLLM-France/wikimedia huggingface dataset:
# Mühlbeck

Mühlbeck és una vila i municipalitat del districte d'Anhalt-Bitterfeld, a Saxònia-Anhalt, Alemanya. Des de l'1 de gener de 2010, forma part de la municipalitat de Muldestausee.

## Vila del llibre

La tardor del 1997 es va crear la primera vila del llibre alemanya amb l'obertura de set llibreries. Els fundadors del negoci en aquell moment van ser Renè Bär, Heidemarie Dehne, Olaf Löbel, Hans-Jürgen Schmidt, Mario Strohschein, Günter Weigert i Andrea Wilzek. Les llibreries de segona mà encara existents avui en dia són les de Renè Bär a l'antiga escola i d'Olaf Löbel al Mühlbecker Hof.

## Referències

* ↑ «Buchdorf Mühlbeck-Friedersdorf» (en alemany). [Consulta: 2 gener 2020].
# Nicholas McGegan

Nicholas McGegan (Sawbridgeworth, Hertfordshire, Anglaterra, 14 de gener de 1950), és un director d'orquestra, clavecinista i flautista anglès, especialitzat en música antiga
Després d'estudiar a Cambridge i a Oxford, McGegan participà en algunes de les primeres interpretacions de música amb criteris històrics durant els anys 1970, com per exemple, les primeres gravacions de les simfonies de Mozart interpretades amb criteris històrics de Christopher Hogwood. McGegan ha dirigit durant molts anys la Philharmonia Baroque Orchestra de San Francisco i actualment també la Saint Paul Chamber Orchestra. També ha col·laborat amb el Festival Handel de Göttingen i amb el teatre de Drottningholm, a Suècia. McGegan fundà un grup de música de cambra, The Arcadian Academy.

## Referències

* ↑ Andrew Clements «Baroque star». The Guardian, 01-08-2005.
* ↑ Corinna da Fonseca-Wollheim «Like a Jazz Band, but 18th Century». The New York Times, 05-08-2014.
* ↑ Michael Schäfer «Händel-Festspiele: Ära McGegan geht zu Ende». Göttinger Tageblatt, 30 December 2010. Arxivat 2011-10-05 a Wayback Machine. «Còpia arxivada». Arxivat de l'original el 2011-10-05. [Consulta: 30 maig 2021].
# NCP

NCP té els següents significats:
* Partit del Congrés Nacional (del nom en anglès National Congress Party), partit polític del Sudan
* Partit Nacional de Centre, partit polític històric dels Països Baixos
* Network Control Program, protocol de transmissió d'ARPANET usat al principi a Internet i predecessor del TCP
* Network Control Protocol, un dels protocols del Point-to-Point Protocol
# Novacaixagalicia

Novacaixagalicia (nom social: Caixa de Aforros de Galicia, Vigo, Ourense e Pontevedra) va ser una caixa d'estalvis gallega nascuda l'1 de desembre de 2010 en el marc de reestructuració bancària a Espanya, resultant de la fusió de dues caixes gallegues: Caixanova i Caixa Galicia. El Banc d'Espanya havia anomenat momentàniament les caixes fusionades com Caja Breogán.
Va ser hereva dels actius i patrimoni de les dues caixes però, un any més tard, va traspassar el seu negoci bancari per complet i tots els actius de l'entitat a un nou banc del qual Novacaixagalicia n'era l'únic propietari, NCG Banco. El banc operava sota la marca comercial Novagalicia Banco a Galícia, Astúries i Lleó i com EVO Banco a la resta d'Espanya.
Posteriorment el banc va ser nacionalitzat i Novacaixagalicia va perdre la seva participació en el banc. Sense la seva única via d'ingressos, va haver de convertir-se en fundació especial sota el protectorat de la Xunta de Galícia que li permetés gestionar l'obra social que venia executant la desapareguda caixa. Així, la Fundación Especial Novacaixagalicia Obra Social (o simplement Fundación Novacaixagalicia) es va constituir el 28 de desembre de 2012.
El juliol de 2014, un mes després que Banesco, a través de Banco Etcheverría, prengués el control de NCG Banco i creés la marca comercial Abanca, la Fundación Especial Novacaixagalicia Obra Social va canviar el seu nom pel de Fundación Galicia Obra Social (amb la denominació comercial Afundación) i es va convertir en una fundació ordinària.

## Referències

* 1 2 Antonino García. «'Novacaixagalicia', el nom de la nova caixa gallega resultant de la fusió» (en castellà). Vigo: El Mundo, 01-12-2010. [Consulta: 23 gener 2011].
* ↑ «Júpiter, Diada, Breogán y Espiga: los nombres de las nuevas cajas españolas» (en castellà). El Economista, 08-07-2010. [Consulta: 16 octubre 2010].
* ↑ Novacaixagalicia es ya una fundación especial tras perder su capital en NCG
* ↑ Abanca controlará el 32 % del patronato de la fundación que tiene la obra social de las cajas

## Vegeu també

* Confederació Espanyola de Caixes d'Estalvis
# Novaculichthys woodi

Novaculichthys woodi és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 19,3 cm de longitud total.

## Distribució geogràfica

Es troba al sud del Japó i les Hawaii.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E. i J.L. Earle, 2002. Review of the Hawaiian razorfishes of the genus Iniistius (Perciformes: Labridae). Pac. Sci. 56(4):389-402.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nathaniel Clyne

Nathaniel Clyne Edwin (Stockwell, Anglaterra, 5 d'abril de 1991) és un jugador de futbol anglès que juga com a lateral dret amb el Crystal Palace FC de la Premier League.
Va començar la seva carrera al Crystal Palace FC on durant quatre temporades va jugar regularment abans de ser traspassat al Southampton, on va disputar-hi tres temporades. Es va incorporar a Liverpool al juliol de 2015 en un contracte de cinc anys per un cost de 12,5 milions de £. L'any
Anteriorment va ser internacional sub-19 i sub-21, Clyne fer el seu debut amb la selecció absoluta d'Anglaterra al novembre de 2014.

## Enllaços externs

* Nathaniel Clyne profile Arxivat 2018-02-22 a Wayback Machine. at the official Liverpool FC website
* Nathaniel Clyne profile Arxivat 2014-10-10 a Wayback Machine. at the official Football Association website
* Dades estadístiques sobre Nathaniel Clyne a soccerbase.com
# The World We Live In and Live in Hamburg

The World We Live In and Live in Hamburg fou el primer àlbum de vídeos publicat per la banda britànica Depeche Mode. Està bàsicament format pel concert realitzat per la banda al Alsterdorfer Sporthalle d'Hamburg el 14 de desembre de 1984, inclòs en la gira mundial Some Great Reward Tour. Fou dirigit per Clive Richardson i el títol prové de la lletra de la cançó "Somebody".
El nombre de cançons que conté depèn de la regió, ja que poden anar d'onze a disset. La versió extensa fou rellançada l'any 1999 en VHS i DVD. Les cançons "Puppets" i "Ice Machine", escrites per l'exmembre Vince Clarke no foren incloses en cap de les versions publicades, ni tan sols en la versió original, malgrat que es van interpretar en el concert.

## Llista de cançons
### Publicacions oficials del Regne Unit

* VVD063 (Virgin VHS video) − 1985 (llançament original)
* VVD063 (Virgin BETAMAX video) − 1985
* MF021 (Mute Film VHS video) − 1999 (rellançament)

### Publicacions oficials del Japó

* SM068-3005 (Virgin Laser Disc video) − 1985
* VBM-81 (Virgin BETAMAX video) − 1985
Cançons que apareixen en els llançaments del Regne Unit i Japó.
* "Something to Do"
* "Two Minute Warning"
* "If You Want"
* "People Are People"
* "Leave in Silence"
* "New Life"
* "Shame"
* "Somebody"
* "Lie to Me"
* "Blasphemous Rumours"
* "Told You So"
* "Master and Servant"
* "Photographic"
* "Everything Counts"
* "See You"
* "Shout!"
* "Just Can't Get Enough"

### Publicacions oficial dels Estats Units

* 38107-3 (Sire VHS video)
* 38107-6 (Sire Laser Disc video)
* "Something to Do"
* "If You Want"
* "People Are People"
* "Somebody"
* "Lie to Me"
* "Blasphemous Rumours"
* "Told You So"
* "Master and Servant"
* "Photographic"
* "Everything Counts"
* "Just Can't Get Enough"
* "Photographic" fou inclosa posteriorment en la compilació de vídeos Some Great Videos.

## Repartiment

* Dave Gahan − cantant
* Martin Gore − teclats, melòdica, enregistradora, percussió, veus addicionals, cantant
* Alan Wilder − teclats, piano, percussió, veus addicionals
* Andy Fletcher − teclats, percussió, veus addicionals

## Referències

* ↑ «The World We Live In And Live In Hamburg» (en anglès). depechemode.com. Arxivat de l'original el 2009-12-19. [Consulta: 16 agost 2012].
# Terrient

Terrient (aragonès) és un municipi d'Aragó situat a la província de Terol i enquadrat a la comarca de la Serra d'Albarrasí.
# Togg

Togg és una empresa turca d'automòbils que fabrica cotxes elèctrics.

## Història

A finals de la dècada de 2010, el president turc Recep Tayyip Erdoğan va demanar la creació d'una nova marca nacional de cotxes de passatgers. Això va donar lloc a l'anunci de plans per llançar la marca TOGG el novembre de 2017, que va començar oficialment les seves operacions el 2018. L'estructura de propietat de l'empresa sota el nom complet de Türkiye'nin Otomobili Girişim Grubu A.Ş. va crear una cooperació de 6 empreses turques diferents.
El 27 de desembre de 2019 va tenir lloc la presentació oficial dels dos primers cotxes TOGG a la seu de l'empresa a Gebze, Turquia Durant l'acte, el disseny d'un SUV elèctric compacte i d'una berlina compacta també alimentada amb electricitat, es va presentar. S'espera que els cotxes tinguin una autonomia d'entre 300 i 500 quilòmetres. S'han previst dues variants del motor elèctric: 147 kW (200 CV) i 294 kW (400 CV). L'inici de la producció en sèrie dels vehicles desenvolupats per l'estudi italià Pininfarina el 2018 està previst pel 2023.

## Desenvolupament

El 18 de juliol de 2020 es va iniciar la construcció de les plantes de producció TOGG a la ciutat de Gemlik, fora de Bursa. Exactament un any després, el diumenge 18 de juliol, es va produir amb èxit la carrosseria C-SUV, declarant només que s'utilitzaven components fabricats a Turquia per a aquest propòsit. L'inici de la producció en sèrie, tal com s'ha anunciat, està previst per al 2023.

## Referències

* ↑ «Erdogan, Musk talk electric cars, environment in Ankara meeting» (en anglès).
* ↑ «TOGG: The Turkish national car dream realized» (en anglès).
* ↑ «Togg presents Turkey's first domestically made electric vehicle» (en anglès).
* ↑ «Togg-l unveils electric SUV and sedan dual motor AWD up to 400 hp and 500 km range level 2 autonomous» (en anglès).
* ↑ «Turkey's Togg makes public debut at CES with transition concept smart device» (en anglès).
* ↑ «Togg showcases first body assembly of Turkey's homegrown car» (en anglès).

## Enllaços externs

* Togg - Lloc web oficial
# Til·ler

Els til·lers, tells o tillols (Tilia spp.) són un gènere d'arbres de la família de les malvàcies.

## Particularitats

Els til·lers anteriorment eren classificats en la seua pròpia família, les tiliàcies. Són natius de les regions temperades de l'hemisferi nord.
Són arbres de bon volum, aconseguint entre 20 i 40 m d'alçària, amb fustos rectes de fins a un metre de diàmetre. Són caducifolis, amb fulles cordiformes, amb la vora serrada, de fins a 20 cm d'ample, de color verd fosc a l'anvers i verd clar platejat al revers, fortament aromàtiques. Les flors d'aquest arbre són molt aromàtiques, en forma de xicotets xanglots grocs amb una bràctea allargada. Aquestes són conegudes per les seves propietats curatives per a combatre refredats, o altres afeccions. També són usades com a tranquil·litzants o somnífers preparant-se en forma d'una infusió o te anomenada til·la. Arriben a viure fins a 900 anys, creixent lentament. S'utilitzen ben sovint per a repoblar carrers i places.
Les fulles que cauen del til·ler, en descompondre's, proporcionen un humus d'alt contingut mineral i de nutrients, que resulta molt útil per a millorar terres escasses de minerals i altres nutrients.

## Taxonomia

El gènere Tilia comprèn una trentena d'espècies, que es distribueixen arreu d'Àsia, Europa i l'orient d'Amèrica del Nord; es cultiven amb alguna freqüència a l'hemisferi sud com a ornamentals. Existeixen a més nombrosos híbrids espontanis i artificials, un factor que dificulta l'elaboració d'una taxonomia precisa per a l'espècie.
* Tilia americana
* Tilia amurensis
* Tilia begoniifolia
* Tilia caroliniana
* Tilia chinensis
* Tilia chingiana
* Tilia cordata - til·ler de fulla petita
* Tilia mongolica
* Tilia dasystyla
* Tilia henryana
* Tilia heterophylla
* Tilia insularis
* Tilia intonsa
* Tilia japonica
* Tilia kiusiana
* Tilia mandshurica
* Tilia maximowicziana
* Tilia mexicana
* Tilia miqueliana
* Tilia mongolica
* Tilia nobilis
* Tilia occidentalis
* Tilia oliveri
* Tilia paucicostata
* Tilia petiolaris - tell de branques pèndules
* Tilia platyphyllos - tell de fulla gran, tell de llei, farot
* Tilia rubra
* Tilia tomentosa - til·ler argentat, tell de jardí
* Tilia tuan
* Tilia × euchlora
* Tilia × europaea - til·ler comú, til·ler d'Holanda

## Alguns til·lers híbrids

* Tilia × euchlora:També conegut com a Til·ler de Crimea, és un arbre d'ús ornamental.Presenta la curiosa característica de tenir un nèctar que resulta narcòtic per les abelles.
* Tilia × europaea: Els progenitors són Tilia cordata (de fulla menuda) i Tilia platyphyllos (de fulles grosses). És un híbrid natural i molt sovint plantat com a arbre ornamental, també a Barcelona.
* Tilia × vulgaris:Conegut també com a Tell d'Holanda, usat com a arbre ornamental.

## Referències

* ↑ «tillol». Diccionari normatiu valencià. Acadèmia Valenciana de la Llengua.

## Enllaços externs

* Termcat - Noms de plantes Arxivat 2012-01-10 a Wayback Machine.
# Tilougguite

Tilougguite (en àrab تيلوڭيت, Tīlūggīt; en amazic ⵜⵉⵍⴳⴳⵯⵉⵜ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 10.544 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tractat de Niako

El tractat de Niako fou un acord entre Samori Turé de Wassulu i França, per mitjà del govern del Territori de l'Alt Senegal, que es va signar el 13 de gener de 1889.
Des de la seva arribada (octubre de 1888) Archinard mantenia converses amb Samori el qual estava sent atacat pel rei Tieba de Sikasso (finançat de fet pels francesos). Samori havia enviat el gener de 1889 una ambaixada amb regals al comandant francès de Siguiri; l'ambaixada demanava la cessió de tiradors a canvi de la renúncia a la riba esquerra del Níger. Archinard va acceptar les propostes i va enviar al capita Bonnardot que va signar amb l'almamy el tractat de Niako (13 de febrer de 1889) que cedia a França tots els territoris a l'esquerra del Níger fins a les fonts d'aquest riu. Entre els estats cedit estaven Kouloukalan, Baleya i Amana, que encara que ja havien acceptat el protectorat ara passaven a la plena sobirania francesa; algunes reserves es van mantenir sobre Oulada, que no estava sota sobirania de Samori, del qual només era aliat.
Archinard va voler llavors buscar l'aliança de Samori i seguint instruccions del Secretari d'Estats de les Colònies, va ordenar al comandant de Siguiri d'abstenir-se de tota activitat hostil contra l'almamy a la riba dreta del Níger; a més va enviar alguns regals a Samori i el va citar a Siguiri el 28 de març. Archinard estava acantonat a Kita amb les forces que havien conquerit Koundian el 18 de febrer de 1889, i d'allí va sortir cap a Siguiri amb 40 spahis i 40 tiradors arribant a Siguiri el 28 de març. Samori no es va presentar però va enviar un delegat que va oferir un regal en or i va demanar ajuts en homes. No va rebre resposta i no va tardar en contactar amb els britànics de Sierra Leone. Archinard li va escriure i el va acusar de mala fe. Després va atacar Dougoura o Dourgoura, una fortalesa a l'esquerra del Níger que encara restava en mans dels sofes, que fou destruïda. Archinard va construir llavors un fort a Kouroussa.
El 28 de maig Archinard va arribar a Koundou on va rebre el tractat de Niako que Samori li retornava; no va voler trencar encara les converses i va enviar a Samori una carta en què li donava a escollir entre pau o guerra i en cas de persistir en el refús del tractat de 13 de febrer la guerra li seria declarada i els francesos donarien suport al rei Tieba de Sikasso. El 30 de maig va arribar a Kayes i va intentar una darrera negociació sense èxit, perquè Samori ja havia entrat en contacte amb Ahmadou Tall de Ségou i el seu fill Madani. Archinard llavors va declarar enemic a Samori i va reforçar les guarnicions de Kangaba i Siguiri mentre un escamot de 40 tiradors va rebre ordre de patrullar constantment entre Bamako i Kangaba i un altre entre Siguiri i Kouroussa; a més les poblacions del Ouassoulou i el rei Tieba foren altre cop contactats per lluitar contra els sofes.

## Referències

* Histoire de la conquête du Soudan français (1878-1899)" pel Tinent Gatelet
# Tractat de Mount Dexter

El Tractat de Mount Dexter fou signat el 16 de novembre de 1805 entre els choctaws (una tribu d'amerindis dels Estats Units) i el govern dels Estats Units. El tractat va cedir 4.142.720 acres (16.765 km²) de terres choctaw compresa entre el districte de Natchez de les conques del riu Tombigbee a Alabama, sobretot en l'actual Mississipi.

## Termes

El preàmbul comença amb,
| « | THOMAS JEFFERSON, President dels Estats Units d'Amèrica, per James Robertson, de Tennessee, i Silas Dinsmoor, de Nou Hampshire, agent dels Estats Units davant els Chaktaws [Choctaw], comissionats plenipotenciaris dels Estats Units, d'una banda, i els mingos, homes i guerrers principals de la nació Chacktaw, en consell reunit, per altra banda, han entrat en el següent acord: ... | » |
| — -Tractat de Mount Dexter, 1805 |||
* Cessió als Estats Units. Reserva
* Consideració
* Pagament a certs indis pels serveis passats
* Reclamació de Joan M'Grew
* Fronteres
* Confirmada una mena de subvenció
* Quan entri en vigor

## Significat

Aquest tractat cedia grans quantitats de terra en el que avui és el sud-est de Mississipi i al sud-oest d'Alabama, incloent gran part de la porció occidental del comtat de Clarke (Alabama), als Estats Units.
Al febrer de 1809, es va iniciar un estudi per establir la frontera real entre els Estats Units i la Nació Choctaw. Els Estats Units contractaren Silas Dinsmoor i Levin Wailes per aquesta enquesta.

## Signataris

Els principals signataris foren James Robertson, Silas Dinsmoor, Pukshunnubbee, Mingo Hoomastubbee, i Pushmataha.

## Vegeu també

* Llista de tractats choctaw
* Tractat de Hopewell
* Tractat de Fort Adams
* Tractat de Fort Confederation
* Tractat de Hoe Buckintoopa
* Tractat de Fort St. Stephens
* Tractat de Doak's Stand
* Tractat de Washington City
* Tractat de Dancing Rabbit Creek
* Llista de tractats

## Referències

* 1 2 Finlay, Louis M., Jr. «The Mitchell Reserve». Clarke County Historical Society Quarterly, 25, 1, Summer 2000, pàg. 9 [Consulta: 27 juliol 2011].

## Enllaços externs

* Indian Affairs: Laws and Treaties (Tractat amb els Choctaw, 1805) Arxivat 2008-04-21 a Wayback Machine.
# Toa

Segons la mitologia grega, Toa (en grec antic: Θόη) era una nimfa del grup de les oceànides, filla d'Oceà i de Tetis, que Hesíode cita a la seva llista d'oceànides.
Els seus pares van ser els titans Oceà i Tetis, i va tenir moltes germanes (segons Hesíode fins a tres mil) i molts de germans, els Pòtams (déus fluvials), que també eren tres mil. Els seus avis eren Urà i Gea.
La nereida Toa porta el mateix nom.

## Referències

* ↑ Hesíode, Teogonia, 355.
* ↑ Hesíode, Teogonia, 344-369.
* ↑ Hesíode, Teogonia, 244.
# Toundoute

Toundoute (àrab توندوت) és una comuna rural de la província de Ouarzazate de la regió de Drâa-Tafilalet. Segons el cens de 2014 tenia una població total de 10.606 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tir als Jocs Mediterranis de 2018

La competició de tir dels Jocs del Mediterrani de 2018 de Tarragona es va celebrar entre el 23 i el 24 de juny al pavelló esportiu de Sant Salvador i al Camp de Tir Jordi Tarragó de Tarragona. La primera aparició d'aquest esport en els Jocs del Mediterrani va ser a Alexandria 1951 a Egipte.
La competició va ser en categoria masculina i femenina repartint la competició en diverses modalitats.

## Medaller per categoria

| Categoria | Or | Plata | Bronze |
| Homes ||||
| Carabina aire comprimit 10m | Milutin Stefanovic | Jorge Díaz | Simon Weithaler |
| Pistola d'aire comprimit 10m | Damir Mikec | Kevin Venta | João Costa |
| Fossat olímpic | Antonio Bailón | Ahmed Kamar | Giovanni Pellielo |
| Dones ||||
| Carabina d'aire comprimit 10m | Andrea Arsovic | Martina Ziviani | Ziva Dvorsak |
| Pistola d'aire comprimit 10m | Anna Korakaki | Zorana Arunovic | Afaf Elhodhod |
| Fossat olímpic | Alessandra Perilli | Fátima Gálvez | Marialucia Palmitessa |

## Medaller per país

| Posició | País | Or | Plata | Bronze | Total |
| 1 | Sèrbia | 3 | 1 | - | 4 |
| 2 | Espanya | 1 | 2 | - | 3 |
| 3 | Grècia | 1 | - | - | 1 |
| 3 | San Marino | 1 | - | - | 1 |
| 5 | Itàlia | - | 1 | 3 | 4 |
| 6 | Egipte | - | 1 | 1 | 2 |
| 6 | Eslovènia | - | 1 | 1 | 2 |
| 8 | Portugal | - | - | 1 | 1 |
| Total | Total | 6 | 6 | 6 | 18 |

## Referències

* ↑ «Tir olímpic - Jocs Mediterranis 2018». Arxivat de l'original el 2018-05-25. [Consulta: 25 maig 2018].
# Torre Junoy

La Torre Junoy és una obra historicista de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.
És un habitatge unifamiliar de planta rectangular, formada per planta baixa i dos pisos. La coberta és de llicorella, amb els angles en aresta i voladís apuntat, que emfasitza el cos central i els perfils de les finestres mansardes dels cossos laterals. Està coronada amb una ornamentació de ferro forjat entre dues xemeneies, força interessants. En la façana es dona rellevància al cos central amb la portalada d'entrada i una gran finestra d'arc carpanell al pis noble, les demés obertures presenten una insinuació poligonal.
El 2010 un incendi originat en una llar de foc en va destruir part de la teulada.

## Referències

* ↑ «Torre Junoy». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
* ↑ 324cat. «Un incendi crema part de la teulada de la Torre Junoy de Puigcerdà», 28-09-2010. [Consulta: 7 agost 2020].
* ↑ «Crema part de la teulada de la Torre Junoy de Puigcerdà». [Consulta: 7 agost 2020].

## Enllaços externs

* http://www.endrets.cat/indret/2978/torre-dels-junoy-ca.html
# Torremenga

Torremenga és un municipi de la província de Càceres, a la comunitat autònoma d'Extremadura (Espanya). El 2023 tenia 610 habitants.

## Referències

* ↑ «Extremadura (Spain): Municipalities in Provinces» (en anglès), 3 gener 2024. [Consulta: 14 juliol 2024].
# Tractat de Bassein

Tractat de Bassein té aquests significats:
* Tractat de Bassein (1802)
* Tractat de Bassein (1534)